《坰邀公卷煎茶》
宋代·吴则礼

阿坰手持都堂胯，百千硨磲未论价。
渴心知我生尘埃，故遣一瓯官茗来。
上方井水绝世无，中{左氵右霝}欲帘定庸奴。
径当浇汝三尺喙，要著胸中万卷书。
外家典刑有诸老，封胡羯末端复好。
皎如珊瑚在琳房，况乃薰以正焙香。
阿坰性独爱文字，望见俗物辄走避。
虽然此事已可久，莫负从来铁御史。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。